Gandia paga més de 600.000 euros per la 'Operación Aplauso' i el Vaixell Pirata
22 juny 2018

## Gandia paga més de 600.000 euros per la 'Operación Aplauso' i el Vaixell Pirata22 juny 2018Última actualització: 14 juliol 2025

![](../gestion/img/_AO_0167-copia.jpg)  
  

El coordinador general d'Economia i Hisenda, **Salvador Gregori**, ha comparegut en roda de premsa per informar dels pagaments que ha realitzat el consistori a l'Agència Tributària fruit de les males gestions i del suposat "cost 0" d'operacions que van ser posades en marxa pel govern del Partit Popular durant la passada legislatura.  
Gregori ha qualificat de "_cridaners_" els pagaments que s'ha vist obligats a realitzar el govern.  
  
El primer pagament que s'ha realitzat és a l'Agència Tributària per valor de 519.000 € més 59.000 € en concepte d'interessos de demora per la coneguda com “**Operación Aplauso**". La compra de les pistes de bitlles de la platja. L'Agència Tributària reclamava aquesta quantitat en concepte de l'Impost de Transmissions Patrimonials per l'adquisició de la galeria comercial del Gandia Palace.  
  
"_Ens referim a aquella compra que se suposa que mai es va realitzar i que nosaltres vam denunciar en el seu moment sent oposició. Era tan fàcil com demanar una nota simple de la propietat_" va explicar Gregori qui afegia que "_gràcies a les bones gestions del govern ens hem pogut treure aquesta llosa de gairebé cinc milions d'euros, una de les grans operacions que realitzem en IPG juntament amb les cotxeres de Simancas que van permetre a l'empresa pública alliberar-se de prop de 10 milions d'euros de deute generat per decisions del PP_".  
  
D'altra banda, Gregori ha fet referència a un altre dels "_coste 0_" de la passada legislatura. El vaixell pirata atracat al Moll dels Borja. Sobre aquest assumpte, Gregori ha explicat als mitjans que finalment, el deute amb l'empresa Viada Yatchs SL propietària de l'embarcació ha ascendit a 93.957,46 €. "_Un altre cas més d'un fals cost 0 que hem hagut de pagar entre tots. Una iniciativa que es va posar en marxa sense cap contracte, com solia passar en IPG durant la passada legislatura_".

[Twittear](https://twitter.com/share)